                                                                                                                        

KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS VIEŠŲJŲ  PASLAUGŲ TEIKIMO VIETINIO (MIESTO IR PRIEMIESTINIO) SUSISIEKIMO MARŠRUTAIS POREIKIO NUSTATYMO TVARKOS APRAŠO PATVIRTINIMO 


2023 m. gruodžio 22 d. Nr.  TS-368
Kėdainiai


	Vadovaudamasi Lietuvos Respublikos vietos savivaldos įstatymo 6 straipsnio 1 dalies 33 punktu, 15 straipsnio 4 dalimi, Lietuvos Respublikos kelių transporto kodekso 171 straipsnio 2 dalimi, Kėdainių rajono savivaldybės taryba nusprendžia:
	Patvirtinti Kėdainių rajono savivaldybės viešųjų paslaugų teikimo vietinio (miesto ir priemiestinio) susisiekimo maršrutais poreikio nustatymo tvarkos aprašą (pridedama). 
	



Savivaldybės meras						Valentinas Tamulis

PATVIRTINTA
Kėdainių rajono savivaldybės tarybos
2023 m. gruodžio 22 d.  sprendimu Nr. TS-368 


KĖDAINIŲ RAJONO SAVIVALDYBĖS VIEŠŲJŲ PASLAUGŲ TEIKIMO VIETINIO (MIESTO IR PRIEMIESTINIO) SUSISIEKIMO MARŠRUTAIS POREIKIO NUSTATYMO TVARKOS APRAŠAS 

I SKYRIUS
BENDROSIOS NUOSTATOS

1. Viešųjų paslaugų teikimo vietinio (miesto ir priemiestinio) susisiekimo maršrutais poreikio nustatymo tvarkos aprašas (toliau – Aprašas) nustato naujų, esamų keitimo bei panaikinimo vietinio (miesto ir priemiestinio) susisiekimo maršrutų poreikio nustatymo tvarką Kėdainių rajono savivaldybėje. 
2. Apraše vartojamos sąvokos suprantamos taip, kaip apibrėžta Lietuvos Respublikos kelių transporto kodekse ir Lietuvos Respublikos transporto veiklos pagrindų įstatyme. 

II SKYRIUS
VIEŠŲJŲ PASLAUGŲ TEIKIMO VIETINIO (MIESTO IR PRIEMIESTINIO) SUSISIEKIMO MARŠRUTAIS POREIKIO NUSTATYMAS

3.	Vietinio (miesto ar priemiestinio) reguliaraus susisiekimo maršrutai nustatomi, keičiami ir panaikinami Kėdainių rajono savivaldybės mero arba jo įgalioto savivaldybės administracijos direktoriaus sprendimu. 
4.	Keleivių vežimas visais Kėdainių rajono savivaldybės vietinio (miesto ir priemiestinio) reguliaraus susisiekimo kelių transporto maršrutais (toliau – Maršrutai) gali būti nustatomas tik tomis gatvėmis ir keliais, kurie atitinka Reikalavimus gatvėms ir keliams, kuriais vyksta reguliarus keleivinio transporto eismas, patvirtintus Lietuvos Respublikos susisiekimo ministro 2011 m. lapkričio 29 d. įsakymu Nr. 3-747 „Dėl Reikalavimų gatvėms ir keliams, kuriais vyksta reguliarusis keleivinio transporto eismas, patvirtinimo“. 
5. Nauji vietinio (miesto ir priemiestinio) reguliaraus susisiekimo maršrutai nustatomi arba esantys keičiami, jei keleivių paklausa netenkinama arba ji tenkinama, tačiau važiavimo sąlygos yra nepatenkinamos (keleiviai netelpa į transporto priemones, jų netenkina važiavimo laikas arba dažnis ir pan.). 
6. Nauji reguliaraus susisiekimo maršrutai nustatomi, jei keleivių susisiekimo negalima užtikrinti visų pirma pakeičiant vežimo sąlygas (dažnį, laiką, transporto priemonių talpą) esančiuose maršrutuose. 
7. Nustatant naujus arba keičiant esamus maršrutus, atsižvelgiama į interesus visuomenės interesus, poreikius ir paslaugų patogumą, taip pat vežėjų, vežančių keleivius esamais maršrutais, interesus. 
8. Planuojamo arba keičiamo maršruto reisai turi būti taip priderinti prie esamų maršrutų reisų, kad transporto priemonių eismo intervalai atitiktų keleivių srautą. 
9. Vietinis keleivių susisiekimas tarp aplinkinių vietovių ir Kėdainių rajono savivaldybės, kaip administracinio vieneto centro, turi būti užtikrinamas vietinio (priemiestinio) reguliaraus susisiekimo maršrutais.
10.	Naujų Maršrutų nustatymas arba esamų keitimas gali būti vertinamas, jei Kėdainių rajono savivaldybei rašytinį prašymą, kuriame nurodytas naujo Maršruto nustatymo arba esamo keitimo poreikis, vietovė (nuo kur iki kur), laikas, savaitės ar mėnesio dienos, dažnumas, kita papildoma aktuali informacija, pateikia savivaldybės administracijos seniūnijų seniūnai ir / ar vietos bendruomenės, vežėjas. 
11.	Tais atvejais, kai dėl maršrutų poreikio nustatymo Aprašo 10 punkte nustatyta tvarka gyventojų prašymu kreipiasi savivaldybės administracijos seniūnai, Kėdainių rajono savivaldybės meras arba jo įgaliotas savivaldybės administracijos direktorius apie priimtus sprendimus raštu informuoja prašymą pateikusius savivaldybės administracijos seniūnijų seniūnus.
12. Maršrutas gali būti naikinamas arba keičiamas, jei juo per mėnesį važiuoja vidutiniškai 10 (arba mažiau) keleivių (vidurkis skaičiuojamas ne mažiau kaip paskutinių 3 mėnesių). 
13. Informacija apie numatomą maršruto naikinimą skelbiama Kėdainių rajono savivaldybės ir vežėjo interneto svetainėse.
14. Visi keleivių vežimo vietinio (miesto ir priemiesčio) reguliaraus susisiekimo autobusais eismo tvarkaraščiai skelbiami vežėjo interneto svetainėje. 
15. Kėdainių rajono savivaldybės meras arba jo įgaliotas savivaldybės administracijos direktorius vežėjus teikti viešąsias paslaugas vietinio susisiekimo maršrutais pagal viešųjų paslaugų įsipareigojimus parenka:
15.1. konkurso būdu, vadovaudamiesi Reglamento (EB) Nr. 1370/2007 5 straipsnyje nurodytais reikalavimais;
15.2. tiesiogiai sudarydami viešųjų paslaugų teikimo sutartį su vežėju, atitinkančiu Reglamento (EB) Nr. 1370/2007 5 straipsnyje nurodytus reikalavimus.

